I går, torsdag, meddelte nu tidligere medlem af Socialdemokraterne Allan Busk, at han melder sig ud af partiet. - Jeg krummer tæer, når jeg har hører min formands udtalelser. Den politik strider imod det, jeg tror på, udtalte Allan Busk torsdag. I dag, fredag er hans afløser Allan Rank ude med riven efter sin tidligere kollega. - Jeg er også frustreret over det, jeg synes, ligner en socialdemokratisk jagt efter tabersager. Men jeg løber nu ikke min vej af den grund. Jeg synes, det er kujonagtigt blot at melde sig ud uden kamp, skriver Allan Rank i en mail til TV2/NORD og flere nordjyske medier. - Personligt mener jeg klart, at regeringen bør få ændret dagpengereglerne, og vil Margrethe Vestager ikke være med, så gå til valg på det, Helle Thorning-Schmidt, meddeler Allan Rank sin partiformand. Allan Rank er formand for Bælum Borgerforening og bestyrelsesmedlem for LAG Himmerland.
- Kujonagtigt at melde sig ud uden kamp. Sådan beskriver Allan Rank sin nu tidligere kollega Allan Busks udmelding af Socialdemokrakraterne